**Marko Tuulola** (s. 7. helmikuuta 1971 Hämeenlinna) on uransa lopettanut suomalainen jääkiekkopuolustaja. Hän päätti mittavan uransa kauteen 2013–2014 Hämeenlinnan Pallokerhossa. Tuulola on SM-liigan menestyneimpiä pelaajia kymmenellä mitalillaan. Hän on myös vanhimpia liigassa pelanneita pelaajia.

Ura
---

### Seuraura

Tuulola on Hämeenlinnan Tiikerien kasvatti. Tuulola aloitti liigauransa Hämeenlinnan Pallokerhossa kaudella 1989–1990. Ensimmäisillä liigakausillaan nuori puolustaja ei vielä vakuuttanut taidoillaan, vaan keskittyi yksinkertaiseen peruspeliin. Kaudella 1992–1993 HPK oli panostanut joukkueeseensa ja Tuulola oli mukana voittamassa HPK:n ensimmäistä hopeamitalia SM-liigasta.

Kaudet 1993–1995 Tuulola pelasi Rauman Lukossa, jossa hän teki uudet piste-ennätyksensä. Etenkin jälkimmäisellä Lukko-kaudellaan Tuulola vakiinnutti itsensä hyvänä liigapuolustajana. Lukosta Tuulola siirtyi kovalla rahasummalla Jokereihin, jossa pelasi kolme kautta. Kausilla 1995–1996 ja 1996–1997 Jokerit voitti Suomen-mestaruuden ja Tuulola kehitti hyökkäyspääntaitojaan, vaikka sai kritiikkiäkin osakseen. Kaudella 1997–1998 Tuulola teki piste-ennätyksensä, 23 pistettä, ja voitti vielä pronssia.

Ruotsiin Tuulola siirtyi kesällä 1998. Brynäsissä hän nousi Elitserienin huippupakkien joukkoon. Tuulola pelasi Brynäsissä kolme kautta ja etenkin jälkimmäisillä kausillaan häntä pidettiin yhtenä Elitserienin parhaimmista pakeista. Toinen Brynäs-kausi toi myös Ruotsin-mestaruuden. Tuulola palasi kaudeksi 2001–2002 Suomeen ja HPK:oon perhesyiden takia. HPK:ssa Tuulola teki heti ensimmäisellä kaudellaan uuden piste-ennätyksensä 40 pistettä, jonka rikkoi vielä toisella kaudellaan. Molemmat kaudet toivat lisäksi SM-pronssia. Tuulola palkittiin kauden 2001–2002 Matti Keinonen -palkinnolla SM-liigan tehopelaajana. Kaudella 2002–2003 Tuulola valittiin SM-liigan parhaaksi puolustajaksi ja nimettiin toistamiseen tähdistökentälliseen.

Kaudeksi 2004–2005 Tuulola siirtyi Sveitsin liigan Rapperswil-Jonaan. Sveitsissä hän pelasi kaksi kautta ja palasi Jokereihin kaudeksi 2006–2007. Keväällä 2007 Jokerit voitti SM-hopeaa. Kaudella 2007–2008 Tuulola ylsi ensimmäisenä SM-liiga-pelaajana 100 pudotuspeliotteluun. Keväällä 2008 Tuulola teki kahden vuoden sopimuksen HPK:n kanssa. Tuulolan viimeinen kausi 2013–2014 päättyi puolivälieriin Kärppiä vastaan.

Tuulolalla on HPK:n seuraennätykset pelatuissa otteluissa (587) ja pisteissä (255). SM-liigan kaikkien aikojen ottelutilastoissa hän on runkosarjan osalta kuudentena (942 ottelua) ja pudotuspeleissä viidentenä (153 ottelua). Viimeisellä kaudellaan hän nousi liigapuolustajien kaikkien aikojen syöttötilaston kärkeen.

### Maajoukkueura

Tuulola nousi maajoukkueeseen ensimmäisen kerran Jokerit-vuosina 1995–1998, mutta ei ollut vielä kertaakaan lähellä arvokisapaikkaa. Vakituisesti maajoukkueeseen Tuulola kuului Brynäsissä pelatessaan.

MM-debyyttinsä Tuulola teki 2002 Göteborgissa, kun hänen kisapassinsa leimattiin kesken turnauksen mahdollisten NHL-vahvistusten kieltäydyttä kisakutsusta. Tuulola oli vahvoilla vuoden 2003 kisoihin, mutta jäi ilman paikkaa turnauksesta loukattuaan olkapäänsä harjoitusottelussa.

Muuta
-----

Marko Tuulolan vanhempi poika Joni Tuulola debytoi HPK:n liigajoukkueessa 11. maaliskuuta 2014 vierasottelussa Rauman Lukkoa vastaan ja pelasi isänsä kanssa 1. pakkiparissa. Hänen nuorempi poikansa Eetu Tuulola teki liigadebyytinsä Markon juhlaottelussa 19. syyskuuta 2015.

Saavutukset ja palkinnot
------------------------

* Suomen-mestaruus (1996, 1997)
* SM-hopeaa (1993, 2007, 2010)
* SM-pronssia (1991, 1994, 1998, 2002, 2003)
* Ruotsin-mestaruus (1999)
* SM-liigan paras puolustaja (2003)
* SM-liigan tehopelaaja (2002)
* Valinta SM-liigan tähdistökentälliseen (2002, 2003)

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1989–1990 | HPK | SM-liiga | 15 | 0 | 1 | 1 | 0 | – | – | – | – | – |
| 1990–1991 | HPK | SM-liiga | 14 | 0 | 0 | 0 | 0 | 6 | 0 | 0 | 0 | 0 |
| 1991–1992 | HPK | SM-liiga | 44 | 1 | 10 | 11 | 10 | – | – | – | – | – |
| 1992–1993 | HPK | SM-liiga | 48 | 3 | 9 | 12 | 18 | 12 | 2 | 2 | 4 | 4 |
| 1993–1994 | Lukko | SM-liiga | 46 | 4 | 14 | 18 | 47 | 9 | 0 | 2 | 2 | 0 |
| 1994–1995 | Lukko | SM-liiga | 46 | 7 | 14 | 21 | 34 | 9 | 1 | 3 | 4 | 6 |
| 1995–1996 | Jokerit | SM-liiga | 50 | 2 | 18 | 20 | 16 | 11 | 2 | 5 | 7 | 12 | Kanada-malja |
| 1996–1997 | Jokerit | SM-liiga | 47 | 2 | 12 | 14 | 43 | 9 | 0 | 5 | 5 | 2 | Kanada-malja |
| 1997–1998 | Jokerit | SM-liiga | 47 | 3 | 20 | 23 | 47 | 8 | 0 | 4 | 4 | 10 |
| 1998–1999 | Brynäs IF | Elitserien | 49 | 4 | 16 | 20 | 57 | 13 | 1 | 6 | 7 | 33 | Le Mat-pokalen |
| 1999–2000 | Brynäs IF | Elitserien | 49 | 10 | 17 | 27 | 51 | 11 | 1 | 1 | 2 | 12 |
| 2000–2001 | Brynäs IF | Elitserien | 44 | 8 | 14 | 22 | 95 | 4 | 1 | 0 | 1 | 8 |
| 2001–2002 | HPK | SM-liiga | 55 | 6 | 34 | 40 | 40 | 8 | 0 | 2 | 2 | 4 | Ykköstähdistö |  |  |  |  |  | MM | 9 | 1 | 1 | 2 | 0 |
| 2002–2003 | HPK | SM-liiga | 55 | 9 | 33 | 42 | 58 | 13 | 3 | 3 | 6 | 4 | Ykköstähdistö |
| 2003–2004 | HPK | SM-liiga | 54 | 7 | 23 | 30 | 49 | 8 | 0 | 3 | 3 | 4 |
| 2004–2005 | Rapperswil-Jona Lakers | NLA | 35 | 7 | 16 | 23 | 28 | 4 | 1 | 2 | 3 | 0 |
|  | EHC Basel | NLB | – | – | – | – | – | 10 | 0 | 4 | 4 | 8 |
| 2005–2006 | Rapperswil-Jona Lakers | NLA | 42 | 4 | 23 | 27 | 46 | 12 | 0 | 8 | 8 | 28 |
| 2006–2007 | Jokerit | SM-liiga | 54 | 7 | 29 | 36 | 106 | 10 | 0 | 5 | 5 | 2 |
| 2007–2008 | Jokerit | SM-liiga | 35 | 2 | 6 | 8 | 12 | 14 | 1 | 5 | 6 | 0 |
| 2008–2009 | HPK | SM-liiga | 58 | 1 | 19 | 20 | 32 | 6 | 0 | 1 | 1 | 6 |
| 2009–2010 | HPK | SM-liiga | 57 | 8 | 18 | 26 | 89 | 17 | 1 | 4 | 5 | 18 |
| 2010–2011 | HPK | SM-liiga | 59 | 2 | 26 | 28 | 24 | 2 | 0 | 2 | 2 | 0 |
| 2011–2012 | HPK | SM-liiga | 60 | 6 | 14 | 20 | 60 | – | – | – | – | – |
| 2012–2013 | HPK | SM-liiga | 59 | 4 | 11 | 15 | 59 | 5 | 0 | 2 | 2 | 2 |
| 2013–2014 | HPK | SM-liiga | 39 | 2 | 8 | 10 | 26 | 6 | 0 | 1 | 1 | 2 |
| 20 kautta | yhteensä | SM-liiga | 942 | 76 | 319 | 395 | 770 | 153 | 10 | 49 | 59 | 76 |
| 3 kautta | yhteensä | Elitserien | 142 | 22 | 47 | 69 | 203 | 28 | 3 | 7 | 10 | 53 |
| 2 kautta | yhteensä | Nationalliga A | 77 | 11 | 39 | 50 | 74 | 16 | 1 | 10 | 11 | 28 |

Lähteet
-------

1. ↑  Salo, Karri & Heinonen, Niklas: Nuorekas nelikymppinen *hpk.fi*.  7.2.2011. HPK. Viitattu 8.10.2012. [vanhentunut linkki]
2. 1 2 3 4  Liljaniemi, Matti: Pelaajaesittelyssä: Marko Tuulola *jatkoaika.com*.  12.2.2001. Jatkoaika. Viitattu 28.4.2008.
3. ↑  Tuulola siirtyy HPK:n miehistöön  27.2.2001. YLE. Viitattu 28.4.2008.
4. ↑  SM-liiga palkitsi kauden parhaat  20.4.2002. YLE. Viitattu 28.4.2008.
5. ↑  SM-liigan parhaat palkittiin  12.4.2003. YLE. Viitattu 28.4.2008.
6. ↑  Tuulola ja Eloranta Rapperswiliin *jatkoaika.com*.  7.4.2004. Jatkoaika. Viitattu 28.4.2008.
7. ↑  Jokerit tiedotti tulevan kauden joukkueestaan *jatkoaika.com*.  2.5.2006. Jatkoaika. Viitattu 28.4.2008.
8. ↑  Pudas, Mari: Sadan pudotuspeliottelun Tuulola *jatkoaika.com*.  31.3.2008. Jatkoaika. Viitattu 28.4.2008.
9. ↑  Marko Tuulola kaikkien aikojen tilaston ykköseksi *Liiga.fi*.  10.12.2013. Liiga.
10. ↑  Tuulolan ja Lindin passit leimattin *jatkoaika.com*.  27. huhtikuuta 2002. Jatkoaika. Viitattu 28. huhtikuuta 2008.
11. ↑  Aravirta valitsi Leijonien MM-joukkueen  24.4.2003. YLE. Viitattu 28.4.2008.


|  |  |  |
| --- | --- | --- |
| Edeltäjä:**Jouni Loponen** | **Matti Keinonen -palkinnon voittaja**2002 | Seuraaja:**Lasse Kukkonen** |

|  |  |  |
| --- | --- | --- |
| Edeltäjä:**Tom Koivisto** | **Pekka Rautakallio -palkinnon voittaja**2003 | Seuraaja:**Toni Söderholm** |

Suomen joukkue – Jääkiekon MM-kilpailut 2002
3 Nummelin |
4 Timonen (**A**) |
6 Koivisto |
8 Ojanen |
9 Lydman |
10 Hagman |
12 Jokinen |
13 Karalahti |
14 Helminen (**C**) |
17 Kallio |
19 Norrena |
20 Miettinen |
27 Lind |
29 Pärssinen |
30 Markkanen |
31 Lehtonen |
32 Rintanen |
36 Tuulola |
39 Kapanen |
39 Viitakoski |
41 Aalto |
44 Niinimaa (**A**) |
56 Pirjetä |
Valmentaja Hannu Aravirta